Pro Evolution Soccer 6

Pro Evolution Soccer 6 (նաև հայտնի է որպես Winning Eleven 10 և Winning Eleven X Ճապոնիայում Xbox 360-ի համար և Winning Eleven։ Pro Evolution Soccer 2007 ԱՄՆ-ում), Pro Evolution Soccer շարքի 6-րդ խաղն է, որը արտադրել է Konami ընկերությունը։ Թողարկվել է 2006 թվականի հոկտեմբերի 27-ին PlayStation 2-ի, Xbox 360-ի ԱՀ-ի համար, իսկ Nintendo DS-ում և PlayStation Portable-ում՝ 2006 թվականի դեկտեմբերի 1-ին։ Pro Evolution Soccer 6, 6-րդ շարքի հրատարակությունն է PlayStation 2-ի համար, երկրորդը՝ PlayStation Portable-ի համար և 4-րդը ԱՀ-ի համար։ Խաղի գրաֆիկական շարժիչը ԱՀ-ում չի օգտագործվել Next-gen 360-ը։

Պատմություն 
 PES 6-ի բրիտանական տարբերակում շապիկի վրա են Ադրիանոն Անգլիայի հավաքականի և լոնդոնի «Չելսիի» ավագ Ջոն Թերիի հետ։
 Իսպանական տարբերակում շապիկի վրա Ֆրանսեսկ Ֆաբրեգասը և Ադրիանոն են։
 Ավստրալիական տարբերակում շապիկի վրա Ջոն Ալոիզին է։
 Շվեդական տարբերակում շապիկի վրա Կիմ Չելստրյոմը և Ադրիանոն են։
 Պորտուգալական տարբերակում շապիկի վրա Դեկուն և Ադրիանոն են։

Համեմատություններ 
Խաղը հիմնականում համեմատվում է FIFA 07-ի հետ։

FIFA 07-ում կա 27 ազգային լիգա, որոնց մեջ մտնում են բարձրագույն լիգաները, երկրորդ լիգաները, մեկ երրորդ լիգա և մեկ չորրորդ լիգա։ Իսկ Pro Evolution Soccer 6-ում կա միայն 5 ազգային լիգա, որոնցից մեկը արտոնագրված է ոչ ամբողջական, և նրանց մեջ չկա այլ լիգա, բայց Pro Evolution Soccer 6-ում կա լրացուցիչ երեք լիգա, որոնցից բոլորնել «կեղծ» անվանումներով, լոգոներով, խաղացողներով են։

Խաղի ռեժիմներ

PES shop 
PES shop-ը Pro Evolution Soccer 6 խաղի խանութն է, ռեժիմն առաջին անգամ օգտագործվել է Pro Evolution Soccer 3-ում և սա 3-րդ օգտագործումն է։

PES shop-ում կա հնարավություն գնելու խաղացողներ, թիմեր, մարզադաշտեր, գեյմփլեյի շրջանակ, զգեստ, սանրվածք, գոլի նշում, տեսախցիկի անկյուն, գնդակի էֆֆետներ, ֆոնային երգ, մարզադաշտների դիտում։

 Թիմեր բաժնում հնարավորություն կա գնելու՝ «Դասական Գերմանիա» (Classic Germany), «Դասական Ֆրանսիա» (Classic France), «Դասական Անգլիա» (Classic England), «Դասական Իտալիա» (Classic Italy), «Դասական Նիդերլանդներ» (Classic Netherlands), «Դասական Բրազիլիա» (Classic Brazil) և «Դասական Արգենտինա» (Classic Argentina) թիմերը։

Ցանց 
Ցանցը (Network) Pro Evolution Soccer շարքում օգտագործվեց երրորդ անգամ։

Խաղի լիցենզավորված տարբերակում Ցանց ռեժիմն աշխատում է մինչև հիմա, իսկ չլիցենզավորված տարբերակում ռեժիմը թողարկման օրվանից չի աշխատում, մի քանի կարկատան (patch) արտադրող ընկերություններ գնեցին սպասարկողներ, դրանցից որոշը ստեղծեցին կարկատաններ այդ սպասարկողները խաղի վրա աշխատեցնելու համար, կա նաև առանց կարկատանի աշխատող սպասարկիչ, երկուսին էլ հնարավոր է միացում կատարել, բայց առաջին դեպքում հարկավոր է բեռնել սպասարկիչում աշխատող կարկատանը, այլապես չի ստացվի խաղալ։

Առաջնություններ 
Բունդեսլիգան սկզբից արտոնագրվել էր Pro Evolution Soccer 6-ի համար, անգամ ֆայլերն էին պատրաստ, բայց վիճաբանության պատճառով անվանափոխվեց 18 թիմ, մնաց միայն Բավարիան։ Այս դեպքից առաջ և հետո Բունդեսլիգան այլևս չի ընդգրկվել Pro Evolution Soccer շարքի որևէ խաղում։

Ոչ ամբողջական արտոնագրություն
  Premier League

Ամբողջական արտոնագրություն
  Ligue 1 (Նոր)
  Serie A
  Eredivisie
  La Liga

Գնահատական 
2006 թվականին, PlayStation 2-ի ՄԲ ամսագրի կողմից Pro Evolution Soccer 6-ը գնահատվեց 10/10 FIFA 07-ի հետ համեմատած (FIFA 07-ը գնահատվել էր 9/10 նույն ամսագրի կողմից)։

2006 տեսախաղեր
Windows տեսախաղեր